Baobab-ordenen

Baobab-ordenen (afrikaans: Die Orde van die Baobab, engelsk: The Order of the Baobab, nordsotho: Sefoka sa Baobab,  xhosa: IMbasa ye-Baobab, zulu: Isimiselo sika Baobab) er en sørafrikansk orden innstiftet 6. desember 2002«South Africa» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage & Gentry, 2006, s. 1584–1585. til belønning av fortjenester innen næringsliv, vitenskap og teknologi og samfunnsvirke. Den er oppkalt etter baobabtreet. Ordenen tildeles sørafrikanske borgere. Baobab-ordenen tildeles av Sør-Afrikas president.

Inndeling
Baobab-ordenen er inndelt i tre trinn:«The Order of the Baobab», South Africa Government Information.

1. klasse, engelsk: Supreme Counsellor, i gull, GCOB
2. klasse, engelsk: Grand Counsellor, i sølv, SCOB
3. klasse, engelsk: Counsellor, i bronse, COB

Insignier
miniatyr|135x135pk|Baobab-ordenen
Ordenstegnet for Baobab-ordenen består av en oval medaljong som i midten bærer et baobabtre (Adansonia digitata) som motiv. Baobabtreet har flere symbolske dimensjoner.Judith Crews: «Forest and tree symbolism in folklore», Unasylva, nr. 213, 2003. Det er kjent for sine dype røtter og lange liv. Det gir skygge og har tradisjonelt vært benyttet som møtested. Barken benyttes til å lage klær og tau, frukten benyttes til mat og treverket til brensel. Midtmedaljongen er omgitt av en enneagon, en nikantet polygon, som skal symbolisere de mange måtene man kan bidra til landets utvikling og velstand. Samtidig viser tallet ni til antallet provinser i Sør-Afrika. Ytterst er medaljongen omgitt av en krans formet som bark fra baobabtreet. Sør-Afrikas riksvåpen finnes på reversen. Ordenstegnene er i gull, sølv eller bronse, avhengig av klasse. 

Ordenstegnet er opphengt i et bånd til å bære om halsen. Ordensbåndet er gullfarget og har baobabtrær i lys farge i midten.

Insigniene er designet av Gold Mametja.«Designers of the National Orders», South Africa Government Information.

Tildeling
Ordenen tildeles sørafrikanere for innsats for næringslivet og Sør-Afrikas økonomi, for vitenskapelig, medisinsk og teknologisk virke og for samfunnsinnsats. Publikum inviteres til å komme med nominasjoner. Forslag behandles av et ordensråd.

Referanser

Eksterne lenker
 National Orders , oversikt over Sør-Afrikas ordensvesen

Kategori:Sørafrikanske ordener
Kategori:Utmerkelser etablert i 2002